Okresná prokuratúra Michalovce 
Nám. Slobody 3, 071 01 Michalovce 1

Sp. zn. : 1 Pv 288/12/8807	Michalovce, 29.5.2012
EEČ : 2-66-155-2012

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Michalovce
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
v dobe  od decembra 2011 do 06. 03. 2012 na odbernom mieste rodinného domu č. p.  87 v obci Kačanov, okres Michalovce, jeden krát na pol hodinu nedovolene odoberal elektrickú energiu tak, že v hlavnej domovej skrini, ktorá sa nachádza na vonkajšej stene rodinného domu neoprávnene pripojil všetky tri fázy mimo meradla tak, že spotrebovaná elektrická energia v rodinnom dome nebola správne meraná a následne nebola ani správne faktúrovaná, čím takto pre     Východoslovenskú distribučnú a.s. XXXXX, ul. Mlynská č. 31 spôsobil škodu vo výške najmenej  0,22 €,

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Poverený príslušník PZ, Okresného riaditeľstva PZ, OO PZ Trhovište uznesením sp. zn. ORP-340/TR-MI-2012 zo dňa 12. 04. 2012  začal trestné stíhanie a dňa 25. 04. 2012 vzniesol obvinenie XXXXX  pre prečin krádeže podľa     § 212 ods. 2 písm. e) Tr. zákona na vyššie uvedenom skutkovom základe.

	Dňa 25. 05. 2012  mi predložil policajný orgán vyšetrovací spis s návrhom na podmienečné zastavenie trestného stíhania.
 
Po preskúmaní návrhu policajného orgánu a na vec sa vzťahujúceho vyšetrovacieho spisu som sa s návrhom stotožnil. 

                     Obvinený XXXXX vyhlásil, že spáchal skutok, za ktorý je stíhaný. Výslovne dal súhlas s postupom podľa § 216 Tr. poriadku a dňa 09. 03. 2012  uhradil poškodenej spoločnosti škodu,  podľa jej vyčíslenia, v sume 778,11  €.  

 	Obvinený XXXXX je bez pracovného pomeru. Z miesta trvalého bydliska je hodnotený všeobecne. Doposiaľ nebol súdne trestaný.

	Za prečin podľa § 212 ods. 2 písm. e) Tr. zákona je stanovená horná hranica trestnej sadzby 2 roky, teda v uvedenej veci boli splnené všetky formálne podmienky na postup podľa § 216 Tr. poriadku.
	
	Vzhľadom na osobu obvineného a s prihliadnutím na jeho doterajší život a okolnosti prípadu, možno považovať podmienečné zastavenie trestného stíhania s uložením skúšobnej doby v trvaní 12  mesiacov, za dostačujúce.

	Preto bolo potrebné rozhodnúť tak, ako je to uvedené vo výroku tohto uznesenia.

	Ak obvinený v priebehu skúšobnej doby bude viesť riadny život, bude rozhodnuté, že sa osvedčil. Inak sa rozhodne, a to prípadne aj počas skúšobnej doby, že sa v trestnom stíhaní bude pokračovať.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ivan Tvarožek
prokurátor